[ca] La citogenètica convencional detecta un 3-5% dels pacients amb retard global del desenvolupament / discapacitat intel·lectual (RGD / DI) i / o malformacions congènites (MC). L'amplificació de sondes múltiples dependents de lligació (MLPA) permet incrementar la taxa diagnòstica entre 2,4-5,8%. Actualment els arrays d'hibridació genòmica comparada (aCGH) constitueixen l'eina diagnòstica amb major rendiment en pacients amb RGD / DI, MC i trastorns de l'espectre autista (TEA). L'objectiu del present treball ha estat avaluar l'eficiència de l'ús dels aCGH com a tècnica de primera opció diagnòstica en aquestes i altres indicacions (epilèpsia, talla baixa). Per assolir aquest objectiu, s'han estudiat 1.000 pacients afectats de les patologies abans esmentades mitjançant la tècnica de aCGH, utilitzant una estratègia d'hibridació pacient versus pacient i afegint el suport de la tècnica de MLPA en el 50% dels pacients estudiats. En primer lloc es va validar la tècnica i es va escollir la plataforma d'oligoarrays. Per tal de minimitzar costos i incrementar la eficiència, es va utilitzar l'estratègia d'hibridació de pacient versus pacient amb MLPA confirmatòria i es van establir criteris de diagnòstic per optimitzar la detecció de desequilibris patogènics. Per facilitar la interpretació dels resultats es va dissenyar un programa informàtic EasyArray. Es van detectar desequilibris d'efecte patogènic en un 14% dels pacients (140 / 1.000). En funció del fenotip es van diagnosticar un 18,9% dels pacients afectats de RGD / DI; un 13,7% de les MC; un 9,75% de les patologies psiquiàtriques, 1 7,01% dels casos amb epilèpsia i un 13,3% dels pacients amb talla baixa. Dins de les MC destaquen les del sistema nerviós central amb un 14,9% i les cardiopaties congènites amb un 10,6% de diagnòstics. Dins de les patologies psiquiàtriques, destaquen els pacients amb TEA amb un 8.9% de diagnòstics. Podem concloure que la tècnica d'arrayCGH té un rendiment diagnòstic molt superior al del cariotip amb bandes G. La seva utilització com a eina diagnòstica de primera opció juntament amb el disseny d'estratègies d'hibridació no estàndards, suposa una reducció considerable de costos. Els nostres resultats demostren l'efectivitat i eficiència de la utilització de l'arrayCGH com a primera opció en el diagnòstic genètic dels pacients amb sospita de desequilibris genòmics. Tot això avala la seva inclusió dins del Sistema Nacional de Salut

[en] Conventional cytogenetics diagnoses 3-5% of patients with unexplained developmental delay / intellectual disability (DD / ID) and / or multiple congenital Anomalies (MCA). Multiplex ligation probes Amplification (MLPA) increases diagnostic rate between 2.4 to 5.8%. Currently the array comparative genomic Hybridization (CGH) is the highest performing diagnostic tool in patients with DD / ID, MC and autism spectrum disorders. Our aim was to evaluate the efficiency of the use of aCGH as first-line test replacing the karyotype and MLPA in these and other pathological indications (epilepsy, short stature). A total of 1000 patients referred by one or more of the above mentioned disorders were analysed by aCGH using a methodology / strategy hybrid alternative patient versus patients adding support MLPA technique in 50% of patients studied. Following a validation period, an oligoarray platform was chosen. In order to minimize costs and increase efficiency, a patient versus patient hybridization strategy plus MLPA confirmation was used, and analysis criteria were set to optimise detection of pathogenic imbalances. In order to facilitate interpretation of results, a database application named Easy Array was designed. Pathogenic genomic imbalances were detected in 14% of the cases (140/1000), with a variable distribution of diagnosis according to the phenotypes: 18.9% of patients with DD / ID, 13.7% of MCAS, 9.75% of Psychiatric pathologies, 7.01% of patients with Epilepsy and 13.3% of patients with short Stature. Within the MCA, central nervous system abnormalities and congenital heart diseases accounted for 14.9% and 10.6% of diagnosis respectively. Among the Psychiatric disorders, patients with ASD accounted for 8.9% of diagnosis. We can conclude that Array-CGH provides a substantially higher diagnostic yield tan G-banded chromosomes analysis. Its use as first line test and the development of non-standard hybridization strategies reduces consumable costs considerably. Our results demonstrate the effectiveness and efficiency of the use of arrayCGH as the first line test in genetic diagnosis of patients suspected of genomic imbalances, supporting its inclusion within the National Health System.